el el el el el el el el el el el fr el el el el el el zh el el el fr el el el la oc el en el en zh el da el da el el el el el el en el da el de el el el el el el el el el el el el el el el el el el el el el el el el el el el el el el el el el el el el el el el el el el el el el el el
Το έτος 268 (CCLXVIII ) ήταν ένα δίσεκτο έτος που ξεκινούσε την Τετάρτη. Εκείνη την εποχή ήταν γνωστό ως το Έτος των Υπάτων Πατέρνου και Εγνατίου (ή, λιγότερο γνωστό, το Έτος 1021 από Κτήσεως Κόσμου). Η ονομασία 268 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.
Σεπτέμβριος - Μάχη της Ναϊσσού: ο Αυτοκράτορας Γαλλιηνός, συνεπικουρούμενος από τον Αυρηλιανό, νικά έναν Γοτθικό συνασπισμό (50.000 πολεμιστών) κοντά στην Ναϊσσό (η σημερινή Νις στην Σερβία).
Ο Γαλλιηνός φονεύεται από τους δικούς του ανώτερους αξιωματικούς στα Μεδιόλανα (σημερινό Μιλάνο) ενώ πολιορκείται από τον αντίπαλό του, Αουρέολο, ένας από τους Ρωμαίους Τριάκοντα Τυράννους. Ο Αουρέολος δολοφονείται με την σειρά του από την Πραιτωριανή φρουρά.
Ο Μάρκος Αυρήλιος Κλαύδιος κατηγορείται, κατά την Σύγκλητο, για την δολοφονία του Γαλλιηνού (δεν θα αποδειχτεί ποτέ). Γίνεται ο νέος αυτοκράτορας της Ρώμης και θα βασιλεύσει ως ο Κλαύδιος Β΄.
Ο Κλαύδιος Β΄ ζητά από την Σύγκλητο να χαριστεί στις ζωές της οικογένειας του Γαλλιηνού και των πολιτικών του υποστηρικτών. Ο Αυτοκράτορας Γαλλιηνός αποθεώνεται και θάβεται σε έναν οικογενειακό τάφο κατά μήκος της Αππίας Οδού.
Οι Αλαμαννοί εισβάλλουν στην Ιταλία βόρεια του Πο Ποταμού.
Οι Βησιγότθοι πρωτοεμφανίζονται ως ξεχωριστός λαός.
Νοέμβριος - Μάχη της Λίμνης Βενάκου: ένα Ρωμαϊκό στράτευμα (35.000 ανδρών) υπό τον αυτοκράτορα Κλαύδιο Β΄ συντρίβει τα Γερμανικά φύλα των Αλαμαννών κατά μήκος της όχθης της Λίμνης Γκάρντα.
Ο Βικτωρίνος ανακοινώνεται ως αυτοκράτορας της Γαλατικής Αυτοκρατορίας από τις λεγεώνες της Αυγούστας Τρεβερόρου (Τρίρ), ύστερα από τις δολοφονίες των προκατόχων του. Αναγνωρίζεται από τις επαρχίες της Γαλατίας και της Βρετανίας, αλλά η Ισπανία είχε ήδη επανενωθεί με την Ρωμαϊκή Αυτοκρατορία.
26 Δεκεμβρίου - Ο Πάπας Διονύσιος πεθαίνει στη Ρώμη μετά από μία ηγεμονία 9 ετών και τον διαδέχεται ο Πάπας Φήλιξ Α΄.